Doba neslobody

Doba neslobody je legislatívny pojem, ktorý:
 podľa § 2 písm. j) zákona Národnej rady Slovenskej republiky č. 553/2002 Z. z. o sprístupnení dokumentov o činnosti bezpečnostných zložiek štátu 19391989 a o založení Ústavu pamäti národa a o doplnení niektorých zákonov (zákona o pamäti národa) v znení neskorších predpisov označuje obdobie rokov 19391989, kedy „občania štátu nemali možnosť v tej dobe obvyklú v demokratických krajinách, rozhodovať slobodne o svojom štáte a o sebe, kedy je obmedzená alebo zrušená činnosť demokratických inštitúcií a kedy sú trvale a sústavne porušované ľudské práva“; doba neslobody podľa tohto zákona teda zahŕňa obdobie Slovenskej republiky rokov 19391945, ktorej vznik bol vyhlásený 14. marca 1939, obdobie tretej česko-slovenskej republiky a obdobie komunistického režimu v Československu až do Nežnej revolúcie,
 podľa čl. 1 ods. 2 vety druhej ústavného dekrétu prezidenta republiky č. 11/1944 Úr. vest. čsl. o obnovení právneho poriadku a § 1 vládneho nariadenia č. 31/1945, ktorým sa ustanovuje koniec doby neslobody pre odbor predpisov o obnovení právneho poriadku označuje obdobie od 30. septembra 1938 do 4. mája 1945. Doba neslobody v tomto kontexte znamená obdobie, „kdy československý lid byl zbaven své svobody“, v dôsledku čoho nemohli vznikať právne predpisy „ze svobodné vůle československého lidu“. Začína prijatím Mníchovskej dohody.

Poznámky

Referencie 

Dejiny Česko-Slovenska
Dejiny Slovenska